ไมเคิล เรารักคุณ
มีเรื่องราวมากมายเกี่ยวกับไมเคิล แจ็คสัน
ที่ถูกเล่าต่อกันมา จนไม่รู้ว่าเรื่องไหนจริงเรื่องไหนแต่ง
การเปิดเผยล่าสุดเล่าถึงจุดเริ่มต้นของตำนาน ที่เกิดขึ้นเมื่อหลายทศวรรษที่แล้ว
จากดาราเด็กแห่งวงแจ็คสันไฟว์ ก้าวขึ้นสู่ตำแหน่งราชาเพลงป็อปและบุคคลแห่งยุค
เราจะพาคุณไปค้นหาความจริง ของปรากฏการณ์แห่งไอคอนผิวสี
ผู้ที่โชคชะตากำหนดให้เป็น บุคคลที่เป็นที่กล่าวถึงมากที่สุดในโลก
เขาเกิดที่เมืองแกรี รัฐอินเดียนา ในปี 1958
ไมเคิล โจเซฟ แจ็คสันเป็นลูกคนที่เจ็ดจากพี่น้องเก้าคน
คุณพ่อโจเซฟ แจ็คสัน ผู้เป็นที่รู้จักใน เรื่องระเบียบวินัยอันเคร่งครัด
ก่อตั้งวงดนตรีจากสมาชิกครอบครัว แจ็กกี เจอร์เมน ติโตและมาร์ลอน
ในปี 1963 ไมเคิลเข้าร่วมวงเมื่ออายุได้ห้าขวบ
โจเซฟสร้างตารางการฝึกซ้อมอย่างเข้มงวด ให้กับไมเคิลและพี่น้องของเขา
มีการฝึกซ้อมวันละหลายชั่วโมง จนพวกเขาไม่มีเวลาเล่นแบบเด็กๆ ทั่วไป
ปี 1966 พวกเขาชนะการประกวดร้องเพลง ที่อพอลโลเธียเตอร์
ในเขตฮาร์เลม รัฐนิวยอร์ก
และไม่ถึงปีหลังจากนั้น พวกเขาก็ได้ร้องคอรัส ให้กับกลาดัสไนท์แอนด์เดอะพิพส์
กลาดัสแนะนำพวกเขาให้กับโมทาวน์เรคคอร์ด และนั่นคือจุดเริ่มต้นของ "เดอะแจ็คสันไฟว์"
ถึงแม้จะเป็นที่รู้กันว่า ไดอาน่า รอสส์ เป็นคนค้นพบวงนี้ก็ตาม
ไมเคิล แจ็คสันเข้าห้องอัดครั้งแรกในปี 1967
เพียงสามเดือนหลังจากที่วันเกิดปีที่เก้าของเขา
เมื่ออายุได้สิบขวบ เขากลายเป็นนักร้องนำ
หนึ่งปีให้หลัง ไมเคิลและพี่ๆ ได้ปล่อยซิงเกิลแรงของพวกเขา "I Want You Back"
มันไม่ใช่แค่เพลงฮิต แต่เป็นเพลงที่ทุกๆ คนต้องเคยร้อง
เพลงพุ่งทะยานขึ้นสู่อันดับหนึ่งในอเมริกา และขายได้ถึงสองล้านก๊อปปี้
ตอนนั้นไมเคิลอายุเพียงสิบเอ็ดปี
ยุคของแจ็คสัน เริ่มต้นขึ้นแล้ว
หลังจากนั้นเพียงสิบเดือน เด็กชายห้าคนจากเมืองแกรี รัฐอินเดียนา
ได้สร้างประวัติศาสตร์ด้วย การพุ่งขึ้นอันดับหนึ่งถึงสี่เพลงติดต่อกัน
"I Want You Back, ABC, The Love You Save" และ "I'll Be There"
หลังการเปิดตัวในหนังสยองขวัญ "วิลลาร์ด" ในปี 1971
อาชีพของไมเคิล แจ็คสันก็ก้าวขึ้นไปสู่อีกระดับ
เพลง "Ben" กลายเป็นเพลงฮิตไปทั่วโลก
ทำให้ไมเคิลได้ลิ้มรสความสำเร็จ ในฐานะนักร้องเดี่ยวเป็นครั้งแรก
ในปี1975 หลังจากออกอัลบั้มมา สิบสามชุดและเพลงฮิตอีกนับไม่ถ้วน
เดอะแจ็คสัน ไฟว์ ตัดสินใจแยกทางกับค่ายเพลงโมทาวน์
ด้วยการเริ่มต้นใหม่ที่เอพิคเรคคอร์ด และเปลี่ยนชื่อใหม่เป็น เดอะแจ็คสัน
พวกเขามาไกลจากจุดเดิมมาก เพลงฮิตของพวกเขามีออกมาไม่หยุด
ในปี 1977 พวกเขาได้ร่วมแสดงภาพยนตร์ "เดอะวิซ"
หรือพ่อมดแห่งออซเวอร์ชั่นทำใหม่ โดยเล่นเป็นกลุ่มคนผิวสี
ไมเคิลได้รับบทหุ่นไล่กา และนักแสดงหญิง...
ไดอาน่า รอสส์ รับบทโดโรธี
ไมเคิลได้พบกับควินซี โจนส์ในกองถ่าย
ซึ่งส่งผลให้โจนส์ได้โปรดิวซ์ อัลบั้มเดี่ยวแรกของไมเคิล แจ็คสัน
"Off the Wall"
อัลบั้มขายดีเป็นพลุแตก ขายได้มากกว่าเจ็ดล้านชุด
และทำให้อาชีพนักร้องเดี่ยวของเขาก้าวขึ้นสู่ระดับโลก
ควินซี โจนส์เป็นโปรดิวเซอร์ให้กับไมเคิล
ในอัลบั้มที่สองอันเป็นตำนานของเขาในปี 1982 "Thriller"
ซึ่งได้กลายเป็นความสำเร็จอันยิ่งใหญ่ พุ่งขึ้นสู่อันดับหนึ่งของอเมริกา
และสหราชอาณาจักรในเวลาเดียวกัน
และติดอยู่ในท็อปเทนของยูเอสบิลบอร์ดตลอดทั้งปี
โดยขายได้ทั้งหมด 65 ล้านอัลบั้มทั่วโลก
ทำให้ไมเคิล แจ็คสันกลายเป็นที่รู้จัก ในฐานะอเมริกันไอค่อนและซุปเปอร์สตาร์ระดับโลก
เพลงเจ็ดจากเก้าเพลงของเขาติดชาร์ตท็อปเทน
ทุกวันนี้ Thriller ยังคงเป็นอัลบั้ม ที่มียอดขายมากสุดตลอดกาล
เขาอยู่ในวงการมา 24 ปีแล้ว เราเจอกันตอนเขาอายุ 14
เขาเป็นบุคคลแห่งยุค '80 เลย อาจจะ '90 ด้วย
ในช่วงปี 1980 ชื่อเสียงของไมเคิล แจ็คสันโด่งดังมากกว่า
นักการเมืองหรือผู้นำทางศาสนาเสียอีก
ด้วยอายุเพียง 25 ปี นสพ. นิวยอร์กไทม์ได้เรียกเขาว่า "ปรากฏการณ์แห่งวงการดนตรี"
โดยกล่าว ในโลกแห่งดนตรีป็อปนั้น มีไมเคิล แจ็คสันแล้วก็มีคนอื่นๆ
มีสี่เพลงในอัลบั้ม Thriller ไมเคิลเป็นคนเขียน "Wanna Be Startin’ Somethin’,"
"The Girl is Mine" ซึ่งร้องกับ พอล แม็กคาร์ตนีย์ "Beat It" และ "Billie Jean"
ไมเคิลมีวิธีที่ไม่เหมือนศิลปินคนอื่นๆ เขาไม่เขียนเพลงลงบนกระดาษ
แต่เขาใช้วิธีอัดเสียงของเขาเอาไว้แทน
และเขาจะใช้การร้องในการอัด ไม่ใช่แค่พูดเนื้อเพลงออกมา
ไมเคิล แจ็คสันปฏิวัติวงการมิวสิควิดีโอ
ด้วยวิดีโอที่แตกต่างและไม่เคยมีมาก่อนในยุคนั้น
ด้วยความยาวมากกว่าสิบสี่นาที
ด้วยงบประมาณมหาศาลและกองถ่ายขนาดใหญ่ยักษ์ ผกก. จอห์น แลนดิส ผู้สร้าง 2กวนผู้ยิ่งใหญ่
และคนหอนคืนโหด ร่วมมือกับนักตัดต่อ
ริค เบคเกอร์
ผู้สร้างสรรค์เอฟเฟคต่างๆ ในภาพยนตร์
รวมไปถึงการเต้นที่น่าตื่นตาตื่นใจ ไม่แพ้ละครบรอดเวย์ในมิวสิควิดีโอนี้
ซึ่งโด่งดังมากจนสารคดีเรื่อง "The Making of Michael Jackson's Thriller"
เป็นวิดีโอที่มียอดขายมากที่สุดในโลก
ด้วยผลงานเพลงในอัลบั้ม Thriller รวมไปถึงการพากย์เสียงใน The ET Story Book
ทำให้เขาได้รับรางวัลแกรมมี่ ถึงแปดสาขาในค่ำคืนเดียว
และเป็นอีกหนึ่งสถิติของอุตสาหกรรมดนตรีป็อป
ในงานถ่ายทอดสด ครบรอบ 25 ปีของโมทาวน์ในปี 1982
ไมเคิล แจ็คสันใส่ถุงมือสีขาวแวววาว อันเป็นเอกลักษณ์ของเขา
และโชว์ท่ามูนวอร์คอันเป็นตำนานเป็นครั้งแรก
ซึ่งทำให้เหล่าแฟนเพลง และสื่อต่างๆ ให้ความสนใจเป็นอย่างมาก
ช่องเอ็มทีวีอันโด่งดัง
ที่ก่อนหน้านี้ไม่ค่อยเต็มใจ จะให้ศิลปินผิวสีได้ออกอากาศ
กลับยกเวลาแทบจะทั้งหมดให้เอ็มวีของไมเคิล แจ็คสัน
ในปี 1983 ไมเคิล แจ็คสันกลายเป็น นักร้องที่มีชื่อเสียงและอิทธิพลมากที่สุดในโลก
เขาเป็นเพียงศิลปินหนึ่งในไม่กี่คนที่ได้รับการเชิญ
เข้าหอเกียรติยศของร็อคแอนด์โรลถึงสองครั้ง
รางวัลที่เขาเคยได้มีทั้ง การทำแปดสถิติ ในกินเนสส์ เวิลด์ เรคคอร์ดส
เช่น Thriller สถิติอัลบั้มยอดขายสูงสุด
ได้รางวัลแกรมมี่สูงสุด 13 รางวัล เพลงฮิตอันดับหนึ่ง 13 เพลงในฐานะศิลปินเดี่ยว
และยอดขาย 750 ล้านอัลบั้มทั่วโลก
เป็นผลให้ไมเคิลได้รับเกียรติด้วย การมีดาวของตัวเองถนนฮอลลีวูดโบเลอวาร์ด
และที่ยิ่งไปกว่านั้นไมเคิลยังได้รับรางวัล...
"ศิลปินที่ยิ่งใหญ่ที่สุดแห่งทศวรรษ" จาก ปธน. บุชจากทำเนียบขาวอีกด้วย
ตอนนั้นไมเคิลกำลังหานักเต้น ผู้ชายสาม ผู้หญิงหนึ่ง พวกเราสี่คนก็เลยผ่านเข้าไป
เราสี่คนเคยเต้นด้วยกันในสตูดิโอมาแล้ว
พวกเราไปออดิชั่น แล้วเขาก็อัดเทปเอาไว้ แล้วเขาก็ชอบพวกเรา
เขาสนใจมากกับ
สิ่งที่เขาทำแล้วก็สนใจสิ่งที่เราทำเวลาที่เขาไม่อยู่
ซึ่งมันดีนะ เพราะเขาจะได้รู้ว่า พวกเราต้องเต้นซ้อมหนักแค่ไหน
เพราะนั่นเป็นสิ่งที่เขาทำเหมือนกัน และเขารับฟังคุณเสมอ
และถ้าคุณทำอะไรถูกใจเขา เขาก็ชื่นชมคุณเลย
พวกดาราดังๆ ไม่ค่อยทำแบบนี้หรอกนะ
จริงๆ เขาสนใจแค่สิ่งที่เขาต้องทำก็ได้ แต่เขาก็ไม่ทำแบบนั้น
เขารู้ชัดเจนเลยว่าอะไรเป็นอะไร และเขาชอบที่จะให้โชว์ออกมา
เหมือนที่เขาจินตนาการไว้ตอนแรกเป๊ะๆ
เขาไม่อยากทำให้เรารู้สึกกลัวเขา
ทั้งในฐานะนักดนตรี นักเต้นหรือนักร้อง
ทันทีที่เราขึ้นเวที พวกเราทุกคนขึ้นไปบนนั้น เวทีนั้นเป็นของพวกเรา
เขาอยากให้เราทำเหมือนว่ามันเป็นของเรา
มีบางครั้งที่เราก็มีเรื่องที่อยู่ในใจ
แต่ไม่ว่าจะคิดอะไรอยู่ คุณก็ต้องบอกเขา ได้ทุกเรื่องเลย คุยตัวต่อตัวได้เลย
สิ่งหนึ่งที่ดีมากๆ เกี่ยวกับเขาก็คือ เขามีความเป็นต้นตำรับมากๆ
เขาทำสิ่งที่ไม่มีใครทำ ในสไตล์ของตัวเอง
วันที่ 27 มกราคม ปี 1984
ขณะที่ไมเคิลและพี่ชายอีกสี่คนของเขา กำลังแสดงเพลง Billie Jean เพื่อถ่ายทำโฆษณาให้เป๊ปซี่
เกิดอุบัติเหตุพลุไฟระเบิดขึ้นระหว่างถ่ายทำ
ส่งผลให้ไมเคิลเป็นแผลไฟไหม้ระดับสองที่ศีรษะ
จนต้องเข้ารับการผ่าตัดศัลยกรรม
ในปี 1988
ไมเคิลหยุดพักจากงานดนตรีและ ใช้ชีวิตอยู่ในบ้านอันเป็นตำนานของเขา
ด้วยขนาด 2,600 เอเคอร์ ในเมืองซานต้า บาร์บรา ในรัฐแคลิฟอร์เนีย เขาตั้งชื่อมันว่าเนเวอร์แลนด์
ตามชื่อดินแดนในนิทานของเจเอ็ม แบรี่ เรื่องปีเตอร์ แพน
บ้านของเขามีคนดูแล 54 คนตลอด 24 ชั่วโมง
ในเนเวอร์แลนด์มีสวนสนุกส่วนตัว
และสวนสัตว์เล็กๆ ซึ่งเต็มไปด้วยสัตว์หายาก
สัตว์เลี้ยงตัวโปรดของไมเคิลคือเจ้าบับเบิ้ล ลิงชิมแปนซี
ผู้ที่มักจะติดตัวไมเคิลไปด้วยเสมอ และปรากฏตัวในเอ็มวีบางเพลงของเขา
ไมเคิลมีแขกมาเยือนสวนสนุกของเขาไม่ขาดสาย
เด็กๆ โดยเฉพาะเด็กที่ไม่สบาย มักจะได้รับเชิญให้มาเที่ยวเสมอ
ในปี 1987
ไมเคิลปล่อยอัลบั้ม "Bad"
พร้อมๆ กับภาพลักษณ์ใหม่ที่เปลี่ยนไปมากของเขา
ในปี 1988 "Bad Tour" มีแขกพิเศษมาร่วมรับชมด้วย คือเจ้าชายชาร์ลสและเจ้าหญิงไดอาน่า
ก่อนจะเริ่มทำการแสดง ไมเคิลได้มอบเช็ค
เป็นเงินสามแสนเหรียญที่ได้จากคอนเสิร์ตที่เวมบลีย์ให้กับ
เดอะ ปริ้นส์ ทรัสท์
มูลนิธิช่วยเหลือเด็กด้อยโอกาส
ไมเคิลได้มอบเสื้อแจ็คเก็ตสั่งทำพิเศษสองตัว ให้แก่เจ้าหญิงไดแอนนา
เพื่อนำไปให้เจ้าชายวิลเลียมและเจ้าชายแฮร์รี่
ฉันเคยผ่านมันมาก่อน
และเคยต่อสู้กับการใช้ยาเหมือนกับที่ เพื่อนของฉันไมเคิล แจ็คสัน
กำลังเผชิญอยู่ตอนนี้ และเพราะอย่างนั้น เพราะความเป็นเพื่อนกัน
ตอนที่หมอของไมเคิลโทรถามว่า ฉันช่วยอะไรได้ไหม ฉันเลยตอบไปว่า ได้แน่นอน
ฉันเดินทางไปเม็กซิโก ซิตี้ เพื่อจะไปให้เห็นกับตาตัวเองว่า
ไมเคิลต้องการการรักษาอย่างใกล้ชิดมากๆ
จากประสบการณ์การรักษาการติดยาของฉัน
ฉันเลยพอจะมีคนรู้จักอยู่บ้าง
เพื่อจะหาการรักษาที่ดีและ เหมาะสมที่สุดให้กับไมเคิล
และตอนนี้เขาก็กำลังได้รับการรักษานั้นอยู่ที่ยุโรป
ฉันอยากย้ำอีกครั้งว่าฉันเป็นเพื่อนของไมเคิล แจ็คสัน และฉันรักเขาเหมือนลูก
และฉันสนับสนุนเขาด้วยความเต็มใจ
ในช่วงปี 80' ซึ่งเป็นจุดพีคที่สุดของอาชีพนักร้อง เขาเป็นคนที่ดังที่สุดในโลก
เขากลายเป็นเซ็กซ์ซิมโบลจาก การใส่เสื้อผ้าโชว์เนื้อหนังและท่าลูบเป้าบนเวที
ช่วงปลายยุค 80' ไมเคิลถูกรับเลือกให้เป็น "ศิลปินแห่งยุค"
แต่หลังจากนั้นเขากลับกลายเป็นที่เย้ยหยัน
หลังจากถูกไล่ล่าจากสื่อ ศาลและเหยื่อกว่า 50 รายต่อปี
ข่าวลือมากมายก็รุนแรงขึ้นเรื่อยๆ ตามชื่อเสียงของเขา
เขาถูกกล่าวหาว่าจ่ายเงินจำนวนมาก เพื่อซื้อกระดูกของจอห์น เมอร์ริค
ชายพิการฉายามนุษย์ช้าง
และกล่าวหาว่าเขาต้องใช้ยาเพิ่มฮอร์โมน เพื่อรักษาเสียงสูงของเขาเอาไว้
มีข่าวลือประหลาดๆ ออกมาเรื่อยๆ
เช่นเขารักษาความอ่อนเยาว์ของใบหน้า ด้วยการนอนในอุโมงค์ออกซิเจน
ตอนที่มีข่าวลือว่าไมเคิลกินยา เพื่อทำให้ผิวของเขาขาวขึ้นนั้น
บางคนกล่าวว่าเขาเป็นพวกลืมชาติกำเนิด
ซึ่งในภายหลังไมเคิลเปิดเผยว่าเขาเป็นโรคด่างขาว
ซึ่งส่งผลต่อเม็ดสีในผิวหนังของเขา
ทำให้เขามีจุดขาวใหญ่ๆ ทั่วร่างกาย
หลังจากปล่อยอัลบั้ม Dangerous ในปี 1991
แม้ยอดขายทั่วโลกจะสูงถึงประมาณ 30 ล้านก๊อปปี้
แต่กลับมีข่าวลือว่าค่ายโซนี่ไม่พอใจกับยอดขายนั้น
และไมเคิลทำผลงาน ได้ไม่เท่าที่ค่ายเพลงตั้งความหวังไว้
หนึ่งในอัลบั้ม Dangerous คือเพลง Heal the World
ซึ่งในปี 1995 กลายมาเป็นชื่อมูลนิธิของไมเคิล
ในปีเดียวกัน History อัลบั้มต่อมา ของเขาก็ถูกปล่อยออกมา
ซึ่งเป็นส่วนผสมแบบแปลกๆ ระหว่างดนตรียุคใหม่กับยุคเก่า
หนึ่งในนั้นเป็นเพลงร้องคู่กัน ของไมเคิลและน้องสาวของเขาเจเน็ต
History ควรจะเป็นอัลบั้มที่ดีที่สุด
แต่นั่นไม่ได้แปลว่ามันจะต้องเป็นแบบนั้น
ฉันไม่รู้ด้วยซ้ำว่าเพลงนั้นจะอยู่ในอัลบั้มนี้ ฉันถึงไม่ค่อยได้พูดถึงมัน
แต่ฉันชอบเพลงนี้นะ มันสนุกดี
หลายๆ เพลงจากอัลบั้ม History ได้รับการตอบรับที่ดี
แต่ตัวอัลบั้มเอง กลับไม่เป็นเช่นนั้น
และจากผลงานในอัลบั้มก่อนๆ เขาไมเคิล
ทำให้ไมเคิลถูกสบประมาทว่าไม่มีลูกเล่นใหม่ๆ
ปี 1993 คือจุดเริ่มต้นของข่าวร้าย
ข่าวลือที่ว่าไมเคิลมีสัมพันธ์กับเด็กๆ เริ่มถูกพูดถึงมากขึ้นเรื่อยๆ
โลกทั้งโลกตกตะลึง ในขณะที่ราชาแห่งดนตรีป็อป
ปฏิเสธข้อกล่าวหาเรื่องการลวมลามเด็ก ในบ้านเนเวอร์แลนด์ในซานตา บาร์บรา
ไมเคิลกลายเป็นข่าวดังหลังจาก ปฏิเสธข้อกล่าวหาการล่วงเกินเด็ก
และจบคดีด้วยการชดเชยให้กับ ครอบครัวเด็กเป็นเงิน 20 ล้านเหรียญ
นั่นเป็นจุดเริ่มต้นของทุกอย่าง
ที่จะส่งผลกระทบต่อหน้าที่การงาน ของไมเคิลในหลายๆ ด้าน
สมมุติว่าเรื่องนี้มันเกิดขึ้นจริงๆ คุณคิดว่าคนเป็นพ่อจะยอมรับเงิน
ที่ทำให้เรื่องนี้กลายเป็นเรื่องที่ยอมรับได้ หรือกลายเป็นเรื่องปกติเหรอ
ฉันหมายความว่า มันไม่มีเหตุผลเอาเสียเลย
ฉันมั่นใจว่าถ้านั่นเป็นลูกชายฉัน ขอโทษทีนะ
ฉันไม่สนว่าเขาจะให้เงินฉันกี่พันล้านเหรียญ ฉันแค่ต้องการให้เขาไปนอนในคุกตลอดชีวิต
หรือไม่ก็ตายเท่านั้น ถึงจะสาสมกับที่เขาทำกับลูกของฉัน
มันบ้ามาก เขาทำเพื่อเงินแต่แรกแล้ว เขาอยากได้แค่นั้นเอง
และในช่วงเวลาเดียวกันนั้นเอง ไมเคิลประกาศการแต่งงานกับ
ลิซ่า มารี เพรสลีย์
ลูกสาวของชายหนึ่งในไม่กี่คน ที่พอจะเทียบรัศมีของไมเคิลได้
ถึงแม้สื่อจะตีข่าวว่าความสัมพันธ์ ของทั้งคู่เป็นการสร้างกระแส
ลิซ่า มารีและไมเคิลก็สยบข่าวลือทั้งหมด
ด้วยการประกาศว่า ความรักของพวกเขาเป็นของแท้แน่นอน
การแต่งงานนั้นไม่ยืดยาวนักและจบลงด้วยดีในปี 1996
ภายในปีเดียวกันนั้น
ไมเคิลได้คบหากับผู้ช่วยของ หมอที่รักษาโรคผิวหนังให้เขา
เดโบราห์ โรว์ ซึ่งตามมา ด้วยการประกาศตั้งครรภ์ลูกคนแรกของไมเคิล
หลังจากนั้นไม่นาน พวกเขาไปแต่งงานกันที่ประเทศออสเตรเลีย
เดโบราห์ให้กำเนิดลูกชาย ปริ้นซ์ ไมเคิล แจ็คสัน จูเนียร์
และตามด้วยลูกสาว ปารีส ไมเคิล แคเทอรีน
ถึงแม้ว่าจะมีลูกด้วยกันสองคน ความสัมพันธ์ของทั้งคู่กลับไม่ยืนยาวนัก
ฤดูใบไม้ร่วงปี 1999 ทั้งคู่ประกาศ
ความตั้งใจที่จะหย่ากันโดย ลูกทั้งสองจะอยู่ในความดูแลของไมเคิล
ในปี 2002 ไมเคิลประกาศข่าวการมีลูกชายคนที่สาม
ปริ้นซ์ ไมเคิลที่สอง จนถึงวันนี้ ชื่อของแม่เด็กยังเป็นปริศนา
ในปี 2002 ไมเคิลปล่อยอัลบั้ม Invicible
ถือเป็นหายนะทางการเงิน จากการขายได้เพียงสองล้านก๊อปปี้ในสหรัฐ
และหลังจากการร่วมงานกันมากว่ายี่สิบปี
โซนี่ล้มเหลวในการต่อสัญญากับไมเคิล
ราชาแห่งเพลงป๊อปกำลังสูญเสียความนิยม
นี่มันเลยเถิดไปไกลแล้ว
และเรากำลังแสดงจุดยืน เพื่อความยุติธรรมในวงการดนตรี
นี่เป็นเรื่องที่สำคัญมาก เพราะว่าในหลายปีที่ผ่านมา
ศิลปินผิวสี ถูกเอารัดเอาเปรียบเป็นอย่างมาก
ถึงเวลาแล้วที่เราจะต้องยุติ ความไม่ยุติธรรมอันน่ารังเกียจนี้
เหมือนที่คุณชาร์ปตันได้กล่าวไว้ ศิลปินตั้งแต่เจมส์ บราวน์จนถึงแซมมี่ เดวิส จูเนียร์
ตำนานของจริงที่เป็น แรงบันดาลใจให้ผมเป็นผมในทุกวันนี้
พวกเขาต้องทัวร์ตลอดเวลา
เพราะถ้าพวกเขาหยุด พวกเขาจะต้องหมดตัว
เพราะพวกค่ายเพลงมักจะ วางแผนกันลับหลังศิลปินของตัวเอง
พวกเขาขโมย พวกเขาโกง พวกเขาทำทุกอย่าง โดยเฉพาะกับศิลปินผิวสี
ทอมมี มอตโตลาจากโซนี่ ทอมมี มอตโตลาเป็น ผจก. ที่ดูแลห้องอัดเสียง
เขาโหดเหี้ยม เหยียดผิวและนิสัยเสียเอามากๆ
มีเรื่องราวอีกมากมายเกี่ยวกับ วิธีการดูแลลูกๆ ของไมเคิล
เหตุการณ์ในปี 2002 เป็นข่าวไปทั่วโลก
ภาพไมเคิลอุ้มลูกของเขา ออกมานอกหน้าต่างโรงแรมที่เบอร์ลิน
ให้แฟนๆ ได้เห็น
สร้างความไม่พอใจให้หลายๆ คน
คนที่ใกล้ชิดกับไมเคิลแย้งว่า จริงๆ แล้วไมเคิลเป็นพ่อที่มีความรับผิดชอบ
และเป็นห่วงลูกของเขาเอามากๆ
มีการอ้างอีกว่า การที่ไมเคิลนอนกับลิงของเขา ทำให้เขาเป็นโรคฮิสทีเรีย
ข่าวลือเรื่องอื่นๆ เริ่มถูกพูดถึงมากขึ้น
เมื่อพี่สาวของเขา ลา โทยา ปล่อยเพลงของตัวเองออกมา
มีคนกล่าวหาว่าจริงๆ แล้วไมเคิลกับลา โทยา คือคนคนเดียวกัน
ภาพลักษณ์ที่เปลี่ยนไปของไมเคิล ทำให้เขาถูกเข้าใจว่า
เขาพยายามจะทำให้ตัวเอง หน้าตาเหมือนไดอาน่า รอสส์
มีคนบอกว่า ไมเคิลทำศัลยกรรม เพื่อที่จะหน้าตาเหมือนคุณ
ฉันว่าไม่ใช่นะ
เป็นความจริงไหม
ไม่เลย ฉันคิดว่าเขาไม่มีทางทำแบบนั้น เขาไม่เคยบอกแบบนั้นเลย ฉันว่าไม่ใช่
มันน่าหงุดหงิดไหมที่มีเด็ก
ทำศัลยกรรมเพื่อที่จะได้หน้าตาเหมือนคุณ
คือฉันไม่คิดว่าเขาพยายามจะเหมือนฉันหรอกนะ ฉันคิดว่า เขาอยากจะ...
เป็นอะไรที่เขาจะรู้สึกดีกับตัวเขาเอง คุณพอเข้าใจไหม
ฉันว่าเขาไม่ได้พยายามจะเหมือนฉัน แต่ฉันคิดว่าเขาสวยดีนะ
คุณก็รู้ว่าพวกสื่อเป็นยังไง ชอบสร้างข่าว แล้วก็ทำชีวิตคนอื่นพัง
เราเป็นครอบครัวเดียวกัน เราเห็นว่าแต่ละคนโตมายังไงในบ้านหลังนั้น
ครอบครัวเราสำคัญกว่าความสำเร็จ มากกว่าสิ่งอื่นๆ
และเรายึดถือเรื่องนั้น
ข่าวบ้าบอนี่พยายามที่จะแบ่งแยกพวกเรา
แต่เราเป็นครอบครัวเดียวกัน เราก็มีลูก เราเจ็บปวดเป็น เหมือนกับครอบครัวอื่นๆ
ฉันหงุดหงิดนะ เวลาที่ผู้คน
พูดถึงฉันในทางที่ไม่สุภาพ หรือแบบที่ฉันไม่ชอบ
แต่คนส่วนใหญ่ ไม่ได้รู้จักเขาจริงๆ ด้วยซ้ำไป
พวกนั้นไม่ให้โอกาสเขาด้วยซ้ำ จ้องแต่จะจับผิดอย่างเดียว
ฉันว่ามันเป็นเพราะเวลาที่ คุณเห็นคนเก่งมากๆ ระดับอัจฉริยะเลย
ระดับที่หาตัวจับยากหรือไม่มีทางเอื้อมถึง
ผู้คนส่วนมากมักจะจ้องจับผิดเขาก่อน เพราะมันทำให้พวกเขากลัว
เพราะมันทำให้พวกเขา เสียความมั่นใจในคุณค่าของตัวเอง
พวกนั้นเลยต้องคอยกดเขาลงมา
ถึงแม้ว่าจะมีช่วงเวลาที่ไม่ดีนัก แต่แฟนเพลงมากมายก็ยังรักไมเคิล
ขอบคุณมาก
ผมรู้สึกเป็นเกียรติมาก...ที่ทุกคนชอบงานของผม ผมรู้สึกเป็นเกียรติจริงๆ
ตอนนี้เขาโตเป็นหนุ่มแล้ว คุณคิดว่าเขาเป็นยังไง
เขาเป็นเพื่อนสนิทที่สุดของฉัน หนึ่งในเพื่อนสนิทที่สุด
เรารู้เรื่องของกันและกันมากกว่าเพื่อนคู่อื่นๆ
และฉันรักเขาและเขาก็รักฉัน
ปี 2003 มีข่าวใหญ่ที่ทำให้โลก และแฟนเพลงต้องตกตะลึงอีกครั้ง
ไมเคิลถูกฟ้องด้วยข้อหาลวนลามเด็กถึงเก้าคดี
และครั้งนี้เขาถูกจับตามองจากสื่อทั่วโลก
มีการชี้แจง การปฏิเสธข้อกล่าวหา และการฟ้องกลับมากมายเกิดขึ้นหลังจากนั้น
ทุกคนมีความคิดเกี่ยวกับหลักฐานและพยาน
ไปต่างๆ นานา ในขณะที่ดราม่าครั้งนี้เกิดขึ้น
ในเมืองแซนตามาเรีย รัฐแคลิฟอร์เนีย
ได้โปรดเปิดใจให้กว้างๆ และให้ผมได้พิสูจน์ตัวเองในศาลก่อนนะครับ
ผมมีสิทธิ์ที่จะถูกสอบสวนอย่างยุติธรรม เหมือนพลเมืองอเมริกันคนอื่นๆ
ผมจะพ้นผิดและถูกตัดสินว่าบริสุทธิ์ เมื่อทุกคนรู้ความจริง
ฉันอยากจะบอกให้โลกรู้ว่า ฉันอยู่ข้างลูกชายฉัน
ฉันไม่เชื่อเรื่องไร้สาระพวกนี้หรอก เพราะฉันเลี้ยงเขามากับมือ
ฉันรู้จักเขาดี เรื่องพวกนั้นเป็นแค่ขยะที่ถูกแต่งขึ้นมา
เราสนับสนุนน้องชายเราเต็มที่อยู่แล้ว เราอยู่ข้างเขา
เรากำลังวางแผนจะที่พาทั้งครอบครัวไปเยี่ยมเขา
คดีนี้ถูกเรียกว่าเป็น "การสอบสวนแห่งศตวรรษ" และได้รับความสนใจจากทั่วโลก
ไม่ใช่เพียงเพราะชื่อเสียงของไมเคิล แต่เพราะพฤติกรรมของเขาภายนอกศาลด้วย
เมื่อถึงวันพิจารณาคดี แฟนเพลงมากมายของไมเคิล
มารวมตัวเพื่อรอเขาอยู่ที่หน้าศาล
เมื่อไมเคิลมาถึง เขากระโดดขึ้นไป บนหลังคารถและเริ่มเต้น
ด้วยพยาน 85 คนและหลักฐานกว่า 500 ชิ้น
สองเดือนหลังจากนั้น ศาลเริ่มเชื่อว่าไมเคิลมีความผิด
วันที่ 13 มิถุนายน 2005
ไมเคิลถูกตัดสินว่าไม่มีความผิด และพ้นทุกข้อกล่าวหา
แฟนๆ ของเขาเฉลิมฉลองให้กับผลการตัดสิน
ผมอยากจะขอบคุณแฟนๆ ทั่วโลก
พูดดังหน่อยได้ไหมครับ
ผมอยากจะขอบคุณแฟนๆ ทั่วโลก สำหรับความรักและการสนับสนุน
จากทุกๆ มุมโลก ขอบคุณครอบครัวที่หนุนหลังผมมาตลอด
แรนดี้ พี่ชายผู้แสนวิเศษ
ผมอยากขอบคุณชุมชนแซนตามาเรีย ผมอยากให้พวกคุณรู้ว่า
ผมรักชุมชนแซนตามาเรียนี้มาก มันเป็นเหมือนบ้านของผม ผมรักผู้คนที่นี่
ผมรักผู้คนที่นี่เสนอ ลูกๆ ผมเกิดที่ชุมชนนี้
บ้านผมอยู่ในชุมชนนี้
ผมรักชุมชนนี้จากก้นบึ้งของหัวใจ
ผมถึงได้ย้ายมาอยู่ที่นี่ ขอบคุณครับ
หลังจากที่ข่าวเสียหายเงียบไป
แฟนเพลงมากมายก็ยังคง คลั่งไคล้กับดาราเจ้าเสน่ห์คนนี้
หลังจากการเดินสายอย่างต่อเนื่องไปยังบาห์เรน
ไอร์แลนด์ อังกฤษและฝรั่งเศส ไมเคิลจะไปที่ไหนต่อ
ผมรู้สึกเป็นเกียริตมากที่ได้มาที่แอฟริกาใต้
ผมรักพวกคุณมาก
ผมมีความสุขมากๆ ที่นี่
ผมสนุกมาก และไม่อยากไปจากที่นี่เลย ผมจะหาบ้านเอาไว้ที่นี่แน่นอน
เพราะว่าผมอยากจะใช้ชีวิตที่เหลือที่นี่
ผมจะกลับมาที่นี่แน่นอนในเดือนมกราคม
และข้างๆ ผมนี้คือชายที่ยอดเยี่ยมมากๆ ผมรักเนลสัน แมนเดลา
ขอบคุณสำหรับความรักและการต้อนรับที่อบอุ่นที่นี่ ขอบคุณมากๆ ครับ
ท่านสุภาพบุรุษและสุภาพสตรี โปรดต้อนรับไมเคิล แจ็คสันและยูริ เกลเลอร์
ไมเคิลทำไมคุณถึงอยากมาที่ !@#$%
ว่าไงนะครับ
ไมเคิลทำไมคุณถึงอยากมาที่ !@#$%
เพื่อมาพบแฟนๆ ที่น่ารักที่ !@#$%
ตอบได้ดีๆ
เขาหาเสียงเก่งด้วยนะเนี่ย
แล้วก็มาหาความรู้เกี่ยวกับไอ้ !@#$% นี่ด้วย
เหมือนว่าเขารู้เรื่องกาย ฟอกซ์ มากกว่าเรื่อง !@#$% นี้อีกนะ
กาย ฟอกซ์ คนที่จะระเบิดรัฐสภาน่ะเหรอ
ใช่ๆ เขานั่นแหละ
แล้วทำไมเขาถึงเฉลิมฉลองกัน
เพราะว่าเขาทำไม่สำเร็จ
อ๋อ โอเค
โอเค แล้วเจอกัน ขอบคุณครับ
คุณอยากเห็นอะไรในนั้นครับ
ไม่รู้สิ ผมยังไม่ได้เข้าไปเลย
ไมเคิลคุณชอบดูฟุตบอลไหม คุณอยากดูเกมของเอ็กซิเตอร์ไหม
ผมไม่รู้เรื่องฟุตบอลเลย
แต่เขาจะดูเพื่อผม
คุณหมายถึงซอคเกอร์ใช่ไหม
ใช่ค่ะ
โทษที ผมไม่รู้เรื่องพวกนี้เลย
ตลอดชีวิตของเขา ไมเคิล แจ็คสันหาเวลา
เพื่อองค์กรการกุศลได้เสมอ
เรามองไม่เห็นเหรอว่าลูกๆ ของเรา กำลังโมโหที่ถูกมองข้าม
กำลังร้องไห้ที่ถูกทอดทิ้ง กำลังคร่ำครวญที่ไม่ได้รับความสนใจ
การเยียวยาพวกเขาเป็นหนึ่งในสิ่งที่เราต้องทำ เพื่อเปลี่ยนแปลงโลกใบนี้
และช่วยย้ำเตือนให้ผู้ใหญ่และผู้ปกครองคิดได้ว่า พวกเรามีพลังที่จะใช้เปลี่ยนแปลงโลก
โลกที่ลูกๆ ของเราต้องมีชีวิตอยู่
ไมเคิล ผมรู้สึกเป็นเกียรติมาก
ที่ได้มอบเช็คมูลค่าหนึ่งล้านเหรียญให้คุณ
นี่เป็นเงินที่เราจะร่วมสนับสนุน ในการระดมทุนในยุโรปในหน้าร้อนนี้
ขอให้มูลนิธิ Heal the World โชคดี
การประกาศแสดงคอนเสิร์ต อีกสิบที่ของไมเคิล แจ็คสัน
ได้ก่อนการจราจลขึ้นที่โอทูอารีน่า
และถ้าผลตอบดี ก็มีความเป็นไปได้ว่าอาจจะมีการเพิ่มรอบอีก
แต่คำถามก็คือ
ไมเคิล แจ็คสันในวันนี้ จะยังสามารถแสดงสดได้หรือไม่
มันก็เหมือนการแสดงทั่วๆ ไป ของไมเคิลแจ็คสันอยู่แล้ว
ดังนั้นแล้วมันเหมือนเรากำลังพูดถึง
พลังการแสดงที่เหลือล้น เขาทำได้อยู่แล้ว
เขาต้องทำให้เต็มที่ นั่นเป็นทางเดียวสำหรับเขา
ผมดึงเขามาคุยด้วยแล้วถามว่า ทำไมเพิ่งมาจัดเอาตอนนี้
แล้วเขาก็บอกผมว่า เพราะลูกๆ ผมเริ่มรู้เรื่องแล้ว
แล้วผมก็ยังไม่แก่เกินที่จะทำอะไรพวกนี้ ผมอยากให้พวกเขาเห็นผม
เห็นความภาคภูมิใจ เห็นงานของผม เพราะพวกเขาไม่เคยเห็นมันมาก่อน
เขากำลังจะประกาศวันแสดงแล้ว
คุณคิดว่าเขาจะเอาอยู่ไหม
คุณคิดว่าเขาหมดแรงแล้ว หรือว่าเขายังแสดงโชว์ดีๆ ได้อยู่
ถ้าทินา เทิร์นเนอร์ทำได้ตอนอายุ 70 ไมเคิล แจ็คสันก็ต้องทำได้ตอน 50 ครับ
ทุกคนแค่อยากเห็นเขาบนเวที มากกว่าเรื่องอื่นๆ เลย
แบบว่า ไม่มีใครรู้ว่าเขาจะยังเจ๋งเหมือนเมื่อก่อนไหม แต่ผมว่าเขา...
เขาก็ยังเป็นไมเคิล แจ็คสันอยู่ดี
ผมไม่คิดว่าเขาจะต้องพิสูจน์อะไรอีกแล้วนะ
เขาเป็นตำนานนะ
ไมเคิล แจ็คสันจะขึ้นเวทีไปแล้วแสดงในแบบของของเขา
แบบว่า เหมือนเป็นบทต่อๆ ไป
เขาเป็นนักแสดงเดี่ยว ที่เก่งที่สุดในโลก และถ้าเค้ากลับมา
แล้วเขายังดี แค่เกือบเท่าของที่เขาเคยเป็น นั่นก็สุดยอดมากๆ แล้ว
ผมว่าเขาทำได้ ผมเชื่อมั่นในตัวเขา
ผมและแฟนๆ มันคือพลังที่ยิ่งใหญ่มากๆ
และผมเชื่อว่าเขาต้องทำได้ แน่นอน
มันคุ้มค่ามากๆ แน่นอน ฉันได้แถวหน้า ดีใจสุดๆ เลย
พอมองไปข้างหน้าแล้ว เรื่องพวกนี้ก็ไม่ได้แย่เท่าไหร่
ถึงฝนจะตกจนน้ำท่วมเต็นท์เพราะว่าเรารู้ว่า
เราจะได้เจอไมเคิล เรื่องพวกนั้นมันจิ๊บจ๊อยมากเลย
เรามาเพื่อไมเคิล และเรายอมทำทุกอย่าง
ผมมาทันทีที่ผมมาได้
และถึงแม้ว่าผมจะมาเร็วแล้ว ก็ยังมีอีกสิบหกคนที่มาก่อนผม
ผมมาตั้งแต่วันอังคาร
เรามาจากทางตะวันตกของไอร์แลนด์ ตั้งแต่เมื่อวาน เช้าวันพุธ
นี่ยังรอคิวอยู่เลย
ตั๋วหายากมาก
ฉันเลยคิดว่าทุกคนที่นี่ล้วนมาเพื่อสิ่งนี้
ฉันต้องได้มันมา
ฉันรักเขาที่สุด ไม่มีอะไรในโลกนี้
ที่จะหยุดไม่ให้ฉันไปคอนเสิร์ตนี้
เขาเก่งนะ เขาเป็นนักร้องที่ดีที่สุดในโลก
เขาเป็นว่าที่สามีฉันค่ะ วันนึงฉันจะแต่งงานกับเขา
คุณกำลังจะได้เจอเขาในอีกไม่กี่ชั่วโมงแล้ว คุณอดใจไหวไหม
ไม่ค่ะ ฉันดิ้นขาดใจแน่ๆ
นักร้องดังไมเคิล แจ็คสัน เสียชีวิตจากอาการหัวใจล้มเหลว
เขาหมดสติในบ้านพักที่ลอส แองเจลิส เมื่อประมาณสามชั่วโมงที่แล้ว
เขาไม่หายใจแล้วตอนที่หน่วยแพทย์ไปถึง พวกเขาทำการปั๊มหัวใจ
และพาเขาไปยังศูนย์การแพทย์ยูซีแอลเอ
อาการของเขาอยู่ในขั้นวิกฤต ครอบครัวของเขาอยู่ที่โรงพยาบาล
นสพ. ลอส แองเจลิสไทม์ส ระบุว่า
ไมเคิลถูกประกาศว่าเสียชีวิตแล้ว เมื่อสักครู่ที่ผ่านมา
ไมเคิลทรมานมานานและทุกคนก็รู้ดี
เขาต้องได้รับการรักษาที่ถูกต้อง
แต่กลายเป็นว่าเขาใช้ยามากเกินไป
ซึ่งมันเป็นอะไรที่ ผมคิดว่าทุกคนรู้ว่ามันควบคุมได้ยาก
และเขาควบคุมการใช้ยาไม่ได้
มีการเปิดเผยในภายหลังว่า เขาเสียชีวิตจากภาวะหัวใจหยุดเต้นเฉียบพลัน
คืนก่อนที่เขาจะเสียชีวิต แจ็คสันอยู่ที่สเตเปิ้ลส์ เซ็นเตอร์ในแอลเอ
ซ้อมการแสดงสำหรับโชว์ที่ลอนดอน
และจากคำบอกเล่า มันเป็นการซ้อมที่หนักหน่วง
พวกเขารันทรูทั้งร้องและเต้น 10 - 11 เพลง
ซึ่งหลังจากนั้น ผจก. ของไมเคิลได้กล่าวว่า ไมเคิลเดินมาหาเขา
เอามือโอบเขาไว้และพูดว่า “ผมดีใจจริงๆ นี่เป็นช่วงเวลาของเราแล้ว”
ที่สตูดิโอเล็กๆ นี้ ไมเคิล แจ็คสัน จองห้องซ้อมยาวตลอด 3-4 เดือนหลัง
ผู้คนที่ได้เห็นเขาซ้อมกล่าวว่า เขาดูผอมและซีดแต่ดูแข็งแรงดี
เขาดูสมบูรณ์ เขาดูพร้อมมากๆ ที่จะ
กลับมาและทำให้ทุกคนแปลกใจ
นี่เป็นบ้านของแจ็คสันตั้งแต่พวกเขาย้ายมายังลอส แองเจลิส
จากเมืองเล็กๆ ในอินเดียนาเมื่อฤดูใบไม้ผลิปี 1971
นี่คือที่ที่ทุกอย่างเกิดขึ้น ที่ที่เฉลิมฉลองความสำเร็จ
และแน่นอนว่าตอนนี้นี่คือที่ที่ครอบครัว ของไมเคิล แจ็คสันทุกคนกำลังโศกเศร้า
ถ้าคุณไม่ใช่แฟนเพลงของเขา คุณจะไม่รู้ว่าทำไมเราถึงเป็นแบบนี้
ทำไมผมถึงเป็นแบบนี้ คุณจะไม่มีวันเข้าใจความสูญเสียของพวกเรา
ผมพูดอะไรไม่ออกเลย เราไม่มีราชาเพลงป๊อปอีกแล้ว
ผมแค่อยากฟังเพลงของเขาไปเรื่อยๆ
ตัวฉันสั่นและหัวใจฉันเต้นแรงมาก
ฉันยังทำใจไม่ได้ว่าเขาจากไปแล้วจริงๆ มันหนักหนาเกินไป
ฉันโตมากับเขา เขาถึงสำคัญมากกับฉัน
เพราะว่า เขาอยู่กับเรามาตลอดเลย
เขามีความหมายกับผมมาก ผมเป็นแฟนไมเคิล แจ็คสันตั้งแต่ปี 1969
เพลงของเขาดีมาก และผมจะฟังมันไปตลอดชีวิต
มาร่วมกันระลึกถึงถุงมือสีเงิน มาร่วมกันระลึกถึงมิวสิค วิดีโอพวกนั้น
มาร่วมกันระลึกว่าชายคนนี้ ที่ถึงแม้ว่าจะมีปัญหาในชีวิตส่วนตัวของเขา
แต่เขาก็เป็นแรงบันดาลใจ ให้นักแสดงใหม่ๆ อีกสองรุ่นเลย
ในวันที่ 7 กรกฎาคม ปี 2009 งานระลึกถึงเกียรติคุณ
ของไมเคิล แจ็คสัน ถูกจัดขึ้นที่สเตเปิ้ลส์ เซ็นเตอร์ ในเมืองลอส แองเจลิส รัฐแคลิฟอร์เนีย
ฉันรู้สึกว่าเรากำลังสรรเสริญเขาและสิ่งที่เขาทำ
และสิ่งที่เขาเป็นสำหรับทุกๆ คน
สำหรับผม เขาเป็นเหมือนศิลปินที่ชุบชีวิตดนตรี เขาทำอะไรหลายอย่าง
ได้ดีมากๆ ไม่ใช่แค่เป็นนักร้องหรือนักเต้น
แต่ยังเป็นนักแต่งเพลง เป็นโปรดิวเซอร์ ความคิดอ่านของเขา มิวสิควิดีโอของเขา
สิ่งเหล่านั้นทำให้เขาเป็น คนที่โดดเด่นและไม่เหมือนใคร
ฉันยังทำใจไม่ได้ ฉันร้องไห้ตลอดทั้งงาน ฉันถึงต้องใส่แว่นไว้
แต่ทุกคนก็ร้องไห้นั่นแหละ แต่แค่ฉันยังทำใจไม่ได้
ถึงแม้จะจากไปแล้ว ไมเคิล แจ็คสันน่าจะเป็นศิลปิน
ที่มีคนพูดถึงมากกว่าศิลปินอื่นๆ ในวงการดนตรี
แต่เรื่องนึงที่คงไม่ต้องมีการเถียงกัน
คือความสามารถอันสุดยอดของเขา ในการสร้างสรรค์ดนตรีที่คนหลายล้านคนหลงรัก
แม้ว่าจะมีเรื่องมากมาย ที่อาจจะจบอาชีพของเขา
แฟนคลับของไมเคิล แจ็คสันจำนวนมาก
ยังคงศรัทธาในตัวไมเคิลเหมือนที่ผ่านมา
ความสำเร็จของเขาในฐานะราชาแห่งเพลงป๊อป จะคงอยู่ตลอดไป
ในฐานะผลงานชิ้นเอกแห่งอุตสาหกรรมดนตรี
ผมรักพวกคุณมาก
ผมมีช่วงชีวิตที่มีความสุขแล้ว